EkBass/fiwiki-20250220-pages-articles huggingface dataset:
Espoo-päivä

Espoo-päivä on Espoon suurin vuosittainen kaupunkitapahtuma.Espoo-päivä VisitEspoo, viitattu 31.8.2024 Se järjestettiin ensimmäisen kerran virallisesti vuonna 1992, jolloin Espoo kaupunkina täytti kaksikymmentä vuotta. Juhla pidettiin tuolloin 27. elokuuta. Sittemmin Espoo-päiväksi vakiintui elokuun viimeinen lauantai.Info Espoo-päivä, viitattu 31.8.2024 Myöhemmin tapahtuma on laajentunut kattamaan elokuun viimeiset perjantain ja lauantain.Vuoden 2023 Espoo-päivässä mukana yli 150 tapahtumaa – kiitos kaikille järjestäjille ja kävijöille! Espoo-päivä 29.1.2024, viitattu 31.8.2024Sello juhlii Espoo-päivää 30.-31.8.! Sello 26.8.2024, viitattu 31.8.2024 Espoo-päivän koordinoija on Kaupunkitapahtumat Espoo -järjestö. Espoo-päivän tapahtumia on järjestetty eri puolilla Espoon kaupunkia, esimerkiksi Isossa Omenassa, Sellossa ja Tapiolassa.Espoo-päivä 31.8 tuo espoolaiset yhteen Iso Omena, viitattu 31.8.2024Espoo-päivän viikonlopussa jälleen tänä vuonna yli kaksisataa tapahtumaa STT Info 29.8.2024, viitattu 31.8.2024 Tapahtumia ovat olleet toteuttamassa kaupunkilaiset, järjestöt, kaupungin omat toimijat ja yhteistyökumppanit. Useimmat tapahtumat ovat kaupungin tuottamia. Eri vuosina suosittuja tapahtumia ovat olleet muiden muassa museoiden ilmaispäivä, pelastuslaitosten avoimet ovet, liikuntalajien kokeilutapahtumat ja luontoretket. Vuonna 2023 Espoo-päivään kuului yli 150 tapahtumaa kahden päivän aikana. Vuonna 2024 tapahtumia järjestettiin yli kaksisataa. Vuoden 2024 Espoo-päivän tapahtumissa esiintyi muiden muassa Anssi Kela. == Lähteet == Luokka:Espoon tapahtumat Luokka:Suomalaiset juhlapäivät
Samfunnsviterne

Samfunnsviterne on norjalainen yhteiskuntatieteilijöiden ammattiliitto, joka on perustettu vuonna 1994. Sillä oli noin 18 000 jäsentä vuonna 2023 ja se kuuluu Akademikerne-keskusjärjestöön. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot
Stora Mellby

Stora Mellby on taajama Alingsåsin kunnassa Länsi-Götanmaan läänissä ja samannimisessä historiallisessa maakunnassa Ruotsissa. Stora Mellby on ennen kaikkea asuinalue, josta käydään töissä Alingsåsin keskustassa tai Trollhättanissa. ==Lähteet== ==Aiheesta muualla== Luokka:Ruotsin taajamat Luokka:Alingsåsin kunta
Kestoside

Kestoside on kuukautisside, jonka voi pestä ja käyttää monta kertaa uudelleen. Tavallisesti kestositeet ommellaan kankaasta. Kankainen kestoside kestää käyttökelpoisena arviolta viisi vuotta, jotkut kauemminkin. Kestositeitä markkinoidaan kertakäyttöisiä kuukautissiteitä ympäristöystävällisempänä vaihtoehtona, koska kestositeitä täytyy heittää vuosien varrella vähemmän pois kuin kertakäyttösiteitä. Toisaalta kankaan kerrotaan materiaalina ärsyttävän ihoa vähemmän ja hengittävän paremmin kuin muovin, josta kertakäyttösiteet valmistetaan. Joissain kertakäyttösiteissä on myös terveydelle haitallisia kemikaaleja, joita kestositeissä ei olisi. Kestositeiden tavoin myös kuukautisalushousut ovat uudelleenkäytettäviä. == Historia == Kertakäyttöiset kuukautissuojat keksittiin 1890-luvulla. Sitä ennen naiset ovat käyttäneet kuukautisten aikana muun muassa kankaanpaloja tai kankaasta ommeltuja siteitä sekä neulottuja kuukautissiteitä. Käytön jälkeen he pesivät siteen ja käyttivät sitä myöhemmin uudelleen. == Rakenne == Nykyaikaiset kankaiset kestositeet tehdään kerrostamalla eri kangaslaatuja ja ompelemalla ne yhteen. Alin kerros on vedenpitävää kangasta. Välikerrokset ovat imukykyistä kangasta, ja päälliskerros esimerkiksi puuvillaa tai bambua. Joissain malleissa välikerrokset ovat irrotettavissa, jolloin ne voi pestä erikseen. Siivissä on nepparit, joiden avulla siteen saa kiinnitettyä paikalleen. Siteitä on saatavilla monen kokoisia ja imukykyisiä. == Käyttö == pienoiskuva|Nepparit kiinnitetään toisiinsa pikkuhousujen haaraosan alapuolelta. Kertakäyttöisten kuukautissiteiden tavoin myös kestoside kiinnitetään alushousujen haaraosaan. Käytön jälkeen side pestään vedellä ja pesuaineella. Monet käyttäjät pesevät sen muun likapyykin kanssa pesukoneessa joko esihuuhdeltuna tai sellaisenaan. Ennen seuraavaa käyttökertaa siteen annetaan kuivua. Jos sidettä ei pestä ja kuivateta tarpeeksi huolellisesti, riskinä on, että kosteassa siteessä alkaa kasvaa bakteereita. Bakteerikasvustoa voi syntyä myös, kun käyttäjä ei vaihda sidettä tarpeeksi usein. Esimerkiksi kuljetusta varten siteen voi neppareita hyödyntäen taitella eräänlaiseksi paketiksi niin, että vedenpitävä puoli on ulkopuolella. Toksisen sokkioireyhtymän riski on pieni niin kertakäyttö- kuin kestositeitäkin käytettäessä. Koska veri kertyy vasta emättimen ulkopuolelle, riski on pienempi kuin tamponia käytettäessä. On kuitenkin mahdollista saada oireyhtymä siteen välityksellä, jos sidettä ei vaihda tarpeeksi usein. Suositeltu vaihtoväli on korkeintaan 5 tuntia. == Katso myös == * Kuukautiskuppi * Kuukautissieni == Lähteet == Luokka:Kuukautissuojat
Hjälmared

Hjälmared on taajama Alingsåsin kunnassa Länsi-Götanmaan läänissä ja samannimisessä historiallisessa maakunnassa Ruotsissa. Hjälmared on ennen kaikkea asuinalue, josta käydään töissä Alingsåsin keskustassa tai Göteborgissa. ==Lähteet== ==Aiheesta muualla== Luokka:Ruotsin taajamat Luokka:Alingsåsin kunta
Fatman Scoop

Fatman Scoop (k. 30. elokuuta 2024Eveliina Mäntylä, Yhdysvaltalais­räppäri Fatman Scoop lyyhistyi lavalle kesken esityksen ja kuoli Hs.fi 1.9.2024, viitattu 1.9.2024) oli yhdysvaltalainen rap-artisti. Hänen suurin menestyskappaleensa oli vuonna 1999 julkaistu "Be Faithful". Hän esiintyi muun muassa Mariah Careyn ja Missy Elliottin levytyksillä.Yrjö Kokkonen, Räppäri Fatman Scoop lyyhistyi lavalle ja menehtyi, Yle.fi, uutiset 31.8.2024, viitattu 31.8.2024 Hän oli elokuussa 2024 esiintymässä Connecticutissa, kun hän kesken kaiken lyyhistyi lattialle. Hänet vietiin sairaalaan, jossa hän kuoli. Hän oli kuollessaan 53-vuotias. ==Lähteet== ==Aiheesta muualla== Luokka:Yhdysvaltalaiset hip hop -artistit Luokka:Syntymävuosi puuttuu Luokka:Vuonna 2024 kuolleet
Pohjois-Saksa

Pohjois-Saksa on Saksan alue, johon usein lasketaan kuuluvaksi Ala-Saksin, Bremenin, Hampurin, Schleswig-Holsteinin sekä Mecklenburg-Etu-Pommerin osavaltiot. Maantieteellisesti aluetta määrittää merellisyys, ja myös kaikki Saksan Pohjan- ja Itämeren saaret lasketaan osaksi Pohjois-Saksaa. Kulttuurisesti aluetta määrittäviä ja sitä yhdistäviä tekijöitä ovat, muiden ohella, alasaksan kieli ja kuuluminen Pohjois-Saksan liittoon 1800-luvulla. Pohjois-Saksan alueella yli osavaltiorajojen toimivia organisaatioita ovat muiden muassa yleisradioyhtiö Norddeutscher Rundfunk (NDR), ja Pohjois-Saksan evankelis-luterilainen kirkko. == Lähteet == Luokka:Saksan maantiede
Johann Konrad Dippel

Johann Konrad Dippel (11. elokuuta 1673 Darmstadt – 24. huhtikuuta 1734 Berleburg) oli saksalainen lääkäri, alkemisti, teologi ja radikaalipietisti. Nimimerkkiä Christianus Democritus käyttänyt Dippel hyökkäsi sekä perinteistä luterilaisuutta että pietismiä vastaan. Dippel oli Gottfried Arnoldin oppilas. Vuosina 1719–1726 Dippel oli vankina Bornholmissa. Sieltä vapauduttuaan hän aloitti paluumatkansa Saksaan Ruotsin kautta, missä kuningas Fredrik I kutsui hänet Tukholmaan antamaan itselleen neuvontaa erään sairauden hoidossa. Oleskellessaan Tukholmassa hän levitti radikaalipietismiä Ruotsiin. ==Lähteet== Luokka:Saksalaiset teologit Luokka:Saksalaiset lääkärit Luokka:Alkemistit Luokka:Radikaalipietismi Luokka:Vuonna 1673 syntyneet Luokka:Vuonna 1734 kuolleet
Marc Camoletti

Marc Camoletti (1923–2003) oli ranskalainen näytelmäkirjailija. Hän kirjoitti yli 40 näytelmää. Hänelle myönnettiin Kunnialegioonan jäsenyys.Marc Camoletti Concordtheatricals, viitattu 31.8.2024 Camoletti ensimmäinen kansainvälinen menestys oli Lentävät morsiamet, josta tuli Guinnessin ennätysten kirjan mukaan eniten esitetty ranskalainen näytelmä. Siitä on muokattu elokuva Lentävät morsiamet, jonka on ohjannut John Rich ja jossa näyttelevät Jerry Lewis, Tony Curtis ja Thelma Ritter. Hänen näytelmäänsä Ranskalainen pyjama on esitetty Suomessa englannista käännettynä eri nimillä. Kirjailijan perikunta ei salli enää 30 vuotta käytetyn vanhan käännöksen esittämistä, vaan vaati Rauman teatteria hankkimaan uuden suomennoksen, jonka teki Aino Piirola. Näytelmän ilmaisu on tuoretta, sanoo Rauman teatterin ohjaa Reino Bragge.Soila Ojanen, Kun ranskalainen perikunta kielsi yllättäen vanhan suomennoksen käytön, piti Rauman teatterin tehdä nopeita ratkaisuja Yle.fi, uutiset 31.8.2024, viitattu 31.8.2024 ==Suomennettu tuotanto== Lähde:Camoletti, Marc Nordic Drama Corner. Viitatu 31.8.2024Haku: Camoletti, Marc Finna.fi * Lentävät morsiamet (Boeing-boeing), suom. Marja Rankkala, 1962 * Pyjamas pour six, 1985: ** Älä pukeudu päivälliselle, suom. Mikko Viherjuuri. Tampereen teatteri, 1993 ** Ranskalainen pyjama, suom. Henri Kapulainen (näytelmämoniste, Sörnäisten kampuskirjasto) ** Pyjama kuudelle, suom. Henri Kapulainen, 2024 ** Pyjama kuudelle, suom. Aino Piirola, 2024 ==Lähteet== ==Aiheesta muualla== Luokka:Ranskalaiset näytelmäkirjailijat Luokka:Vuonna 1923 syntyneet Luokka:Vuonna 2003 kuolleet
Kristina Kühnbaum-Schmidt

Kristina Kühnbaum-Schmidt (s. 24. syyskuuta 1964 Braunschweig, Länsi-Saksa) on Pohjois-Saksan evankelis-luterilaisen kirkon johtava piispa (Landesbischöfin, kirjaimellisesti 'maapiispa'). Hän on ollut virassaan vuodesta 2019 asti, minkä lisäksi hänellä on ollut luottamustoimia muiden muassa Saksan yhdistyneessä evankelis-luterilaisessa kirkossa ja Luterilaisessa maailmanliitossa. Pohjois-Saksan evankelis-luterilaisessa kirkossa hän johtaa piispainraatia, johon kuuluvat hänen lisäkseen Hampurin ja Lyypekin hiippakunnan, Mecklenburgin ja Pommerin hiippakunnan sekä Schleswigin ja Holsteinin hiippakunnan piispat. Kühnbaum-Schmidt on opiskellut teologiaa Göttingenissä ja Berliinissä. == Lähteet == Luokka:Saksalaiset papit Luokka:Luterilaiset piispat Luokka:Vuonna 1964 syntyneet Luokka:Elävät henkilöt
Rzeszówin lentoasema

Rzeszówin kansainvälinen lentoasema , myös Rzeszów-Jasionkan lentoasema, maaliskuusta 2024 Rzeszów-Jasionka Ulman perheen lentoasema () on Puolan Ala- Karpatian voivodikunnan keskuskaupunki Rzeszówin pohjoispuolella, Rzeszówin piirikunnan Jasionkan kylässä sijaitseva kansainvälinen lentoasema. Vuonna 2021 lentoasemaa käytti 730 000 matkustajaa. Lentoasema on Puolan valtiovarainministeriön omistuksessa Polish Airports -yhtiön (“Polskie Porty Lotnicze”, PPL) ja sen emoyhtiönä toimivan Centralny Port Komunikacyjny (CPK) -sijoitusyhtiön välityksellä. Uudessa lentoaseman nimessä Ulman perhe () viittaa puolalaiseen Józef ja Wiktoria Ulmaan ja heidän seitsemään lapseensa. Roomalaiskatoliseen kirkkoon kuulunut perhe suojeli toisen maailmansodan aikana kahta juutalaisperhettä kotitilallaan Markowan kylässä joutumasta keskitysleireihin natsien vallan aikana. 24. maaliskuuta 1944 natsit avustajineen kuitenkin surmasivat ensin juutalaisperheet, sitten Ulman perheen lapsineen. 80 vuotta tragedian jälkeen presidentti Andrzej Duda ja perheen autuaaksijulkistamista edistänyt katolisen kirkon kardinaali Marcello Semeraro nimesivät Rzeszówin lentoaseman Ulman perheen muistoksi. Lentojen määrä on sittemmin lisääntynyt. Rzeszówin kansainvälisestä lentoasemasta on tullut logistisesti tärkeä solmupiste Ukrainan rajan läheisyytensä vuoksi. Lentokenttä on osin yhdysvaltalaisten sotilaiden turvaama ja sitä suojaamaan on tuotu muun muassa Patriot-ilmatorjuntajärjestelmiä. Lentoasemaa on käytetty myös Ukrainaan suuntautuneiden kansainvälisten valtiovierailujen lentoasemana, josta vieraat ovat jatkaneet Ukrainaan pintateitse. Lentoaseman uudesta merkityksesestä kertoo osaltaan myös, että Puola on pidättänyt lentoaseman läheisyyteen kymmeniä kameroita asentaneita ihmisiä Venäjän hyväksi tehdystä vakoilusta epäiltynä. == Lähteet == == Aiheesta muualla== * Lentoaseman kotisivut (rzeszowairport.pl) Luokka:Puolan lentoasemat Luokka:Rzeszów
Rzeszówin yliopisto

Rzeszówin yliopisto () on yliopisto, joka toimii Puolan Ala-Karpatian voivodikunnan keskuskaupungissa Rzeszówissa. Yliopistolla on noin 15 000 opiskelijaa (3/2023). Yliopisto on perustettu 1. syyskuuta 2001. Rzeszówin yliopisto muodostettiin yhdistämällä kolme kaupungissa toiminutta erillistä korkeakouluyksikköä uudeksi yliopistoksi: Rzeszówin kasvatustieteellinen yliopisto, Lublinin Maria Curie-Skłodowskan yliopiston Rzeszówin kampus ja Krakovan Hugo Kołłątajan maataloustieteellisen akatemian Taloustieteellinen tiedekunta Rzeszówissa. Rzeszówin yliopiston toiminta on lokakuusta 2019 lähtien jaettu neljään korkeakouluun (collegeen): Humanististen tieteiden korkeakoulu (College of Humanities), Lääkinnällisten tieteiden korkeakoulu (College of Medical Sciences), Luonnontieteiden korkeakoulu (College of Natural Sciences) ja Yhteiskuntatieteiden korkeakoulu (College of Social Sciences). Korkeakoulut jakautuvat edelleen yhteensä 21 oppialakohtaiseen laitokseen (instituuttiin). Rzeszówin yliopiston kirjasto toimii yliopiston pääkampuksella. == Lähteet== ==Aiheesta muualla== * Rzeszówin yliopiston kotisivut (ur.edu.pl) Luokka:Puolan yliopistot ja korkeakoulut Luokka:Rzeszów
Klaus Merk

Klaus Merk (s. 26. huhtikuuta 1967 Augsburg, Saksan liittotasavalta) on uransa päättänyt saksalainen jääkiekkoilija, pelipaikaltaan maalivahti. ==Ura== Merk pelasi koko uransa Saksassa. Hän teki pääsarjadebyyttinsä Rosenheimin joukkueessa kaudella 1986–1987. Kesken seuraavan kauden Merk siirtyi Berliiniin SC Preussen Berlinin riveihin. Kaudelle 1995–1996 Preussen vaihtoi nimensä muotoon Preussen Devils ja jälleen seuraavana vuonna muotoon Preussen Capitals. Merk pelasi organisaatiossa kauteen 1997–1998 ja kävi viimeisellä kaudellaan yhden ottelun lainalla Adler Mannheimissa. Kaudelle 1998–1999 Merk siirtyi pelaamaan kotikaupunkinsa seuraan Augsburger Panthersiin. Kahden siellä pelatun kauden jälkeen hän palasi Berliiniin, mutta tällä kertaa joukkue oli Eisbären. Hän edusti Eisbäreniä uransa kaksi viimeistä kautta. Viimeisellä kaudellaan pelattuja otteluita kertyi vain kolme. ===maajoukkue=== Merk pelasi Länsi-Saksan joukkueessa alle 18-vuotiaiden EM- turnauksissa vuosina 1984 ja 1985 sekä alle 20-vuotiaiden MM-turnauksessa vuonna 1986. Tämä turnaus meni joukkueelta heikosti ja edessä oli putoaminen B-sarjaan. Merk pelasi myös vuoden 1987 alle 20-vuotiaiden B-sarjan turnauksessa Länsi-Saksan maalilla. Seuraavan kerran Merk puki maajoukkuepaidan debytoidessaan miesten maajoukkueessa vuoden 1990 MM- turnauksessa. Kaikkiaan Merk edusti Saksaa kuudessa MM-turnauksessa, 1994 ja 1998 Olympiaturnauksissa sekä 1997 World Cupissa. Viimeiset arvokisansa Saksan maalilla Merk pelasi 1999 B-ryhmän MM-kisoissa. Merk pelasi Saksan paidassa myös seitsemänä vuonna Deutschland cupissa. Peliuran jälkeen Merk toimi usean vuoden ajan Saksan jääkiekkoliiton palveluksessa joko nuorisomaajoukkueiden tai miesten edustusjoukkueen maalivahtivalmentajana. Viimeisen kerran hän toimi valmennustehtävissä vuoden 2014 alle 20-vuotiaiden MM-turnauksessa. Tämän jälkeen hän keskittyi joukkueenjohtajan tehtäviin. Toistaiseksi viimeisen kerran hän toimi johtoryhmän jäsenenä kaudella 2018–2019. ==Lähteet== Luokka:Saksalaiset jääkiekkomaalivahdit Luokka:Vuonna 1967 syntyneet Luokka:Elävät henkilöt
Krakovan päärautatieasema

Krakovan päärautatieasema () on Puolan eteläosassa, Vähä-Puolassa toimiva vilkas rautatieasema. Asema sijaitsee Krakovan vanhan kaupungin (Stare Miasto) koillispuolella. Vuonna 2023 Krakovan päärautatieaseman kautta kulki päivittäin keskimäärin 64 100 matkustajaa (eli 23,4 milj. matkustajaa vuodessa). Tämän perusteella asema oli Puolan kolmanneksi vilkkain matkustajaliikenteen rautatieasema Wrocławin ja Poznańin päärautatieasemien jälkeen. == Lähteet == == Aiheesta muualla== Päärautatieasema Luokka:Puolan rautatieliikennepaikat
Rzeszówin päärautatieasema

Rzeszówin päärautatieasema () on Puolan kaakkoisosassa, Ala-Karpatiassa toimiva vilkas rautatieasema. Asema sijaitsee Rzeszówin keskustan pohjoispuolella kantakaupungissa. Rautatieyhteys Krakovasta Rzeszówiin valmistui vuonna 1858 ja Lviviin 1861. Vuonna 2023 Rzeszówin päärautatieaseman kautta kulki päivittäin keskimäärin 14 300 matkustajaa (eli 5,22 milj. matkustajaa vuodessa). Tämän perusteella asema oli Puolan 16. vilkkain matkustajaliikenteen rautatieasema. == Lähteet == == Aiheesta muualla == * Station display: Rzeszów Główny (portalpasazera.pl) Luokka:Puolan rautatieliikennepaikat Päärautatieasema
Charging Bull

Charging Bull () eli ”Wall Streetin härkä”Timo Myllyniemi: Wall Streetin härän veistäjä on kuollut – kuuluisa patsas pystytettiin New Yorkiin alun perin ilman lupaa Ilta-Sanomat 20.2.2021. Viitattu 31.8.2024. on härkää (sonnia) esittävä tunnettu pronssiveistos New Yorkin Manhattanilla. Se sijaitsee Broadwayn varrella Bowling Green -puiston pohjoispäässä. Veistosta pidetään Wall Streetin pankkien ja Yhdysvaltain kapitalismin symbolina. Se on myös suosittu turistinähtävyys.Jarno Miettinen: Wall Streetin kuuluisan härkäpatsaan veistäjä on kuollut – patsas pystytettiin salaa keskellä yötä MTV Uutiset 20.2.2021.. Viitattu 1.9.2024.Renae Merle: ‘Fearless Girl’ ignites debate about art, Wall Street and the lack of female executives Washington Post 20.4.2017. Viitattu 31.8.2024. Markkina­slangissa ”härkämarkkina” (bull market) tarkoittaa pörssikurssien nousukautta.Keskiviikkona kello kolme karhu kaatoi härän (tilaajille) Helsingin Sanomat 15.3.2020. Viitattu 3.8.2024. Veistoksen on tehnyt italialainen kuvanveistäjä Arturo Di Modica. Hän veisti sen vuoden 1987 pörssiromahduksen jälkeen lahjaksi New Yorkin kaupungille ja käytti siihen yli 360 000 dollaria omaa rahaansa. Hän valmisti veistoksen asunnossaan Manhattanilla ja pystytti sen salaa ystäviensä kanssa New Yorkin pörssitalon eteen keskelle Broad Street -katua 14.–15. joulukuuta välisenä yönä 1989. Kaupungin viranomaiset pitivät luvattomasti pystytettyä veistosta vaarana liikenteelle ja poistivat sen myöhemmin samana päivänä, mutta kaupunkilaisten toiveesta se pystytettiin 21. joulukuuta uudelleen kahden korttelin päähän Bowling Greeniin.Wall St.'s Bronze Bull Moves 2 Blocks South The New York Times 20.12.1989. Viitattu 31.8.2024. Di Modican mukaan mukaan veistos edustaa ”Amerikan kansan vahvuutta ja voimaa”,Wall Street Charging Bull sculptor Arturo Di Modica 'dies aged 80' BBC 20.2.2021. Viitattu 31.8.2024. ja sen oli tarkoitus valaa newyorkilaisiin uskoa tulevaisuuteen pörssiromahduksen jälkeen. Patsas on yli kolme metriä korkea ja viisi metriä pitkä ja painaa 3,2 tonnia. Siitä on tehty kopioita eri puolille maailmaa. Turisteilla on tapana hieroa tai jopa suukottaa patsaan kiveksiä, minkä uskotaan tuovan hyvää onnea ja vaurautta.Kerry J. Byrne: Tourists believe NYC landmark’s family jewels deliver good fortune New York Post 22.1.2022. Viitattu 1.9.2024. Charging Bullin eteen sijoitettiin vuonna 2017 kansainvälisenä naistenpäivänä osana mainoskampanjaa Kristen Visbalin veistos Peloton tyttö (Fearless Girl), joka esitti pientä tyttöä seisomassa uhmakkaasti hyökkäävän härän edessä.Antti Majander: Peloton tyttö pääsi Wall Streetille kuukaudeksi uhmaamaan miesten valtaa – Patsaasta tuli valtava hitti, kiistan aihe ja ehkä pysyvä osa New Yorkia (tilaajille) Helsingin Sanomat 29.3.2017. Viitattu 31.8.2024. Di Modica vaati uuden patsaan siirtämistä muualle, koska se teki hänen härkäveistoksestaan ”miesten sovinismin” edustajan. Vuonna 2018 Peloton tyttö lopulta siirrettiinkin pörssitalon eteen. ==Lähteet== Luokka:Yhdysvaltain patsaat ja veistokset Luokka:Financial District (Manhattan)
Abby Martin

Abby Martin (s. 1984Abby Martin Virtual International Authority File, viitattu 1.9.2024 ) on yhdysvaltalainen juontaja, kansalaisaktivisti, taiteilija ja salaliittoteoreetikko.RT Host Who Criticized Russia's Ukraine Invasion Is Leaving The Network BuzzFeed News 19.2.2015, viitattu 1.9.2024 Jessikka Aro: Putinin trollit (2019, Johnny Kniga), ISBN 978-951-0-45380-3, s. 358Maximillian Alvarez, Abby Martin: How the media manufactures ‘bloodlust’ for war The Real News 8.3.2022, viitattu 1.9.2024 Martin varttui Yhdysvaltain länsirannikolla.Laura Bennett, The Most Interesting Part of Abby Martin’s Outburst on Russia Today: Its Aftermath The New Republic 5.3.2014, viitattu 1.9.2024 Hän tuli alun perin tunnetuksi somejulkkiksena, joka kannatti muun muassa NWO-salaliittoteorioita ja väitti syyskuun 11. päivän iskuja sisäpiirioperaatioksi. Televisiokanava Russia Todayn edustajat tutustuivat Martiniin tämän ollessa kansalaisjournalistina kuvaamassa reaktioita Occupy- liikkeen mielenosoituksiin Oaklandissa ja työskennellessä Occupy-aktivistien kirjeenvaihtajana. Martin juonsi RT Americalla Breaking the Set -ohjelmaa. Hän esitti ohjelmassa usein erilaisia salaliittoteorioita. Hän myös haistatteli julkisesti tiedotusvälineille, poliittisille ehdokkaille ja korporatokratialle. Vuonna 2014 Martin tuomitsi RT:n lähetyksessä Krimin miehityksen. Hän nousi otsikoihin uhmaamalla näin RT:n toimituksellista linjaa. The Telegraphin mukaan RT:n toimihenkilöt väittivät Martinin tulleen yhdysvaltalaisten tiedotusvälineiden harhauttamaksi. RT kuitenkin myös käytti Martinin toimintaa esimerkkinä todistellessaan toimituksellista vapauttaan. RT ilmoitti lausunnossaan lähettävänsä Martinin Krimin niemimaalle, jotta tämä saisi tutustua tilanteeseen paikan päällä. Martin kieltäytyi tarjouksesta. Vuonna 2015 hän kertoi lopettavansa työskentelyn RT:n palveluksessa. Myös juontaja Liz Wahl irtisanoutui vastalauseena Venäjän aggressiolle. Martin oli mukana perustamassa kansalaisjournalismiin keskittyvää Media Roots -sivustoa. Hän on juontanut tutkivaa dokumentti- ja haastatteluohjelmaa The Empire Files. Hän on ollut mukana elokuvahankkeissa, kuten Gaza Fights for Freedom -dokumentin teossa. Vuonna 2024 Martin kertoi pitävänsä Israelia fasistisena yhteiskuntana ja suhtautuneensa jo yli kymmenen vuoden ajan hyvin kriittisesti Israelin hallintoon sekä yhteiskuntaan.Rosie Gray, Fact Check: Abby Martin did not say most Israelis are terrorists Reuters 28.6.2024, viitattu 1.9.2024 Martin on naimisissa sodanvastaisen Irakin sodan veteraani Mike Prysnerin kanssa.“Antiwar Sentiment in the Military Is Stronger Than Ever.” Jacobin Magazine 19.8.2021, viitattu 1.9.2024 == Lähteet == Luokka:Yhdysvaltalaiset televisiojuontajat Luokka:Yhdysvaltalaiset kansalaisaktivistit Luokka:Yhdysvaltalaiset salaliittoteoreetikot Luokka:Yhdysvaltalaiset pasifistit Luokka:Vuonna 1984 syntyneet Luokka:Elävät henkilöt
Godus

Godus on 22cansin kehittämä jumalpeli. Peli julkaistiin ennakkojulkaisuna vuonna . Godus ja siihen liittyvä Godus Wars poistettiin myynnistä Steam- palvelusta vuonna 2023, jolloin ne olivat edelleen ennakkojulkaisuvaiheessa. Godus Wars oli taistelupainotteinen spin-off, joka julkaistiin ennakkojulkaisuna vuonna 2016. Pelin kehitystä varten kerättiin rahaa joukkorahoituksella Kickstarter-palvelussa. 22cansin perusti pelisuunnittelija Peter Molyneux, jonka pelin Curiosity: What's Inside The Cube voittajalle luvattiin osuus Godus-pelin tuotoista ja "jumalten jumala" -rooli, jota ei myöskään koskaan lisätty peliin. == Pelaaminen == Pelissä ohjataan sivilisaatiota primitiivisestä alkukohdasta avaruusajalle. Alkuvaiheessa ainoa kyky on muokata maastoa, mutta palvojien määrän myötä saa lisää kykyjä. Sivilisaation kehittyessä kyky vaikuttaa palvojiin heikkenee. == Kehitys == Molyneux kutsui peliä "äärimmäiseksi jumalpeliksi" ja Populous-pelien uudelleenkeksimiseksi kun joukkorahoituskampanja alkoi vuonna 2012. Eräänä keskeisenä ominaisuutena luvattiin moninpeliä eri alustojen välillä. Varhainen versio julkaistiin tietokoneille toukokuussa 2013, ja vuoden päästä mobiiliversio, jonka rahoitusmalli perustui mikrotransaktioille ja muistutti vain vähän aiempaa versiota. == Lähteet == == Aiheesta muualla == * Luokka:Vuoden 2013 videopelit Luokka:Jumalpelit
Dungeon Keeper (pelisarja)

Dungeon Keeper on Peter Molyneux’n suunnittelema strategiapelisarja. Sarjan kolmas osa Dungeon Keeper 3 oli kehityksessä maaliskuuhun 2000 saakka, jolloin se peruutettiin. Electronic Artsin arvion mukaan pelien kysyntä laskisi, kun kuluttajat odottavat uuden konsolin tuloa markkinoille. == Pelit == * Dungeon Keeper (1997) ** Dungeon Keeper: The Deeper Dungeons (1997, lisäosa) * Dungeon Keeper 2 (1999) * Dungeon Keeper (2013) === Peruutetut pelit === * Dungeon Keeper 3 == Lähteet == == Aiheesta muualla == * Pelisarja MobyGamesissä
Toivo Ikonen (toimitusjohtaja)

Toivo Valdemar Ikonen (29. elokuuta 1889 Sortavala – 10. heinäkuuta 1951) oli suomalainen diplomi-insinööri ja Parolassa Hattulassa toimineen Marja Oy:n toimitusjohtaja. 50-vuotias. Insinööri Toivo Ikonen, Helsingin Sanomat, 29.08.1939, nro 231, s. 6, Kansalliskirjaston digitaaliset aineistot. Viitattu 01.09.2024Täydentäviä yhtiötietoja. Marja Oy. Pörssitieto G. KockKansaneläkelaitoksen henkilökortit -arkisto - 22_2 Vuosina 1950-1958 kuolleiden henkilöiden hakemistokortit, Höynä, Lyydi - Irva, Tuomas, jakso 1207: IKONEN TOIVO VALDEMAR 29.08.1889 Sortavala (Hattula); Kansallisarkisto, Viitattu 1.9.2024 Ikonen tuli ylioppilaaksi Sortavalan reaalilyseosta vuonna 1910. Hän suoritti Teknillisessä korkeakoulussa alkututkinnon vuonna 1913 ja loppututkinnot vuonna 1915. Hän jatkoi opintojaan Saksassa, jossa hän työskenteli neljä vuotta Göthenin teknillisessä korkeakoulussa sekä kaupallisella että teknillisellä osastolla. Vuonna 1921 Ikonen valittiin Oy Marjan toimitusjohtajaksi ja hänen aikanaan yhtiön marjan- ja hedelmänjalostustehtaasta kehittyi yksi alan ensimmäisistä Suomessa. Yrityksen oli perustanut 1912 Hattulan Kasselassa valtionpomologi Ben Walter Heikel ja se oli muodostettu osakeyhtiöksi 1916. Marja Oy valmisti viinejä, liköörejä, mehutiivisteitä sekä hilloja ja marmelaadeja puutarha- ja metsämarjoista. Heikel tuomittiin 1919 yli kaksiprosenttisen viinin valmistuksesta kieltolain aikana ja hänet erotettiin samana vuonna yhtiön toimitusjohtajan virasta. Toivo Ikonen oli Marja Oy:n toimitusjohtajana vuoteen 1947 saakka. Sotavuosina ja sodan jälkeen 1940-luvulla sokeripula vaikeutti Marja Oy:n toimintaa merkittävästi. Yhtiön pääomistajina 1920-luvun lopulta saakka ollut Ikosen perhe joutui myymään omistuksensa 1955 yhtiön tappiollisen toiminnan takia. Marja Oy:n tuotannollinen toiminta päättyi vuonna 1956 mutta tehdaskiinteistö jäi yhtiön omistukseen. Vuonna 1956 Merventie 5:ssä sijainnut kiinteistö annettiin Villayhtymä Oy:n tytäryhtiön Tehdasvilla Oy:n käyttöön. Ikonen kuului useiden yhtiöiden johtokuntiin. Hattulassa hän oli valtion ja kunnan verotuslautakunnan jäsenenä, kunnanvaltuuston jäsenenä sekä kunnan, kirkon ja useiden yhtiöiden tilintarkastajana. Ikonen toimi lisäksi Hauhon kihlakunnan höyrykattiloiden tarkastajana useita vuosia ja kuului vuodesta 1922 Hattulan suojeluskunnan esikuntaan. Ikonen teki useita opintomatkoja kaikkiin merkittäviin Euroopan maihin. == Lähteet == == Aiheesta muualla == * Marjoista rahaa. Parolassa ostetaan päivässä 11.885 kg omenia, Aamulehti, 22.09.1934, nro 255, s. 6, Kansalliskirjaston digitaaliset aineistot Luokka:Suomalaiset insinöörit Luokka:Suomalaiset yritysjohtajat Luokka:Hattulan kunnanvaltuutetut Luokka:Vuonna 1889 syntyneet Luokka:Vuonna 1951 kuolleet
Näkökantaman ulkopuolelle yltävä ohjus

Näkökantaman ulkopuolelle yltävä ohjus () on nimitys ilmataisteluohjuksille, joiden kantama on yli 20 meripeninkulmaa eli noin 37 kilometriä. Ohjus voi siis lentää ja tuhota kohteensa kauempaa kuin mistä se voidaan visuaalisesti nähdä. Ilmataisteluohjukset voidaan jakaa esimerkiksi lyhyen (alle 20 kilometriä), keskipitkän ja pitkän kantaman ohjuksiin. Pisimmälle yltävien nykyaikaisten ilmataisteluohjusten kantama on reilusti yli 200 kilometriä, minkä takia joskus puhutaan erittäin pitkän kantaman ohjuksista. Tarkat rajat nimitysten välillä kuitenkin vaihtelevat. Englannin kielessä käytetäänkin yleensä yleiskäsitettä beyond visual range, joka kattaa kaikki pidemmän kantaman ilmataisteluohjukset. == Tekniikka == BVR-ohjukset ovat lähtökohtaisesti tutkahakuisia eli ne löytävät kohteeseensa tutkan avulla. Uudemmat ammu ja unohda -periaatteen mahdollistavat ohjukset käyttävät esimerkiksi inertiasuunnistusta navigoinnissa aktiivisen tutkan kanssa, eikä ampuvan lentokoneen tarvitse ohjata ohjusta maaliinsa. Kehittyneemmät ohjukset voivat kuitenkin usein saada ja jakaa tietoa muiden yksiköiden kanssa datalinkkien avulla. Ohjuksen propulsiona toimii joko rakettimoottori, joka joissakin ohjuksissa on pulssimoottorityyppinen eli kiinteää ajoainetta voidaan polttaa pulsseissa, tai patoputkimoottori eli ramjet. == Lähteet == Luokka:Ilmataisteluohjukset
Jori Saarnio

Yrjö-Kalevi (Jori) Saarnio (14. heinäkuuta 1916 – 31. elokuuta 1939 Helsinki) oli suomalainen näyttelijä. Näyttelijänä hän käytti nimeä Jori Saarnio.Kuolinilmoitus, Helsingin Sanomat, 01.09.1939, nro 234, s. 2, Kansalliskirjaston digitaaliset aineistot. Viitattu 01.09.2024Jori Saarnio, Turunmaa, 01.09.1939, nro 200, s. 2, Kansalliskirjaston digitaaliset aineistot. Viitattu 01.09.2024 Jori Saarnion vanhemmat olivat näyttelijä Yrjö Saarnio ja sanoittaja, laulaja, näyttelijä ja teatterinjohtaja Dagmar Parmas- Saarnio. Jori Saarnio kuului Helsingin Kansanteatterin nuoriin näyttelijöihin. Saarnio esiintyi myös elokuvien sivuosissa ja radiokuunnelmissa (Wilhelm Tell, Benvenuto Cellini, kultaseppä, kuvanveistäjä ja seikkailija. Kuulokuvakertomus myöhäisrenessanssin ajoilta). Hän kuoli 23-vuotiaana elokuun lopulla 1939 keuhkotautiin.Katkennut nuori elämä, Naamio : aikakauslehti näyttämötaiteita varten, 01.09.1939, nro 6, s. 19, Kansalliskirjaston digitaaliset aineistot. Viitattu 01.09.2024Benvenuto Cellini, kultaseppä, kuvanveistäjä ja seikkailija, Radiokuuntelija, 11.09.1938, nro 37 A, s. 9, Kansalliskirjaston digitaaliset aineistot. Viitattu 01.09.2024Elonet : Jori SaarnioHelsingin Kansanteatteri. Näytäntökausi 1938-1939, Teatteri : uutislehti teatteria harrastaville, 01.09.1938, nro 2, s. 2, Kansalliskirjaston digitaaliset aineistot. Viitattu 01.09.2024Radio-ohjelmat, Aamulehti, 16.05.1938, nro 130, s. 3, Kansalliskirjaston digitaaliset aineistot. Viitattu 01.09.2024 == Elokuvaosia == * Tukkijoella 1937, tukkilainen * Syyllisiäkö? 1938, mies tanssiravintolassa == Lähteet == Luokka:Suomalaiset näyttelijät Luokka:Vuonna 1916 syntyneet Luokka:Vuonna 1939 kuolleet
Kingdom of Jesus Christ

Kingdom of Jesus Christ, lyhenne KOJC, epävirallisesti Jeesuksen Kristuksen Kuningaskunta, on Filippiineillä toimiva suuri kirkkokunta. Sen perusti pastori Apollo Quiboloy (s. 1950), jonka seuraajat kutsuvat häntä "Jumalan nimitetyksi pojaksi". Kirkon jäsenet kutsuvat yhteisöään "valtakunnan kansaksi". Kirkolla väitetään olevan jopa kuusi miljoonaa jäsentä maailmanlaajuisesti, neljä miljoonaa kotimaassa ja kaksi ulkomailla. Kirkko on ollut useiden kiistojen kohteena ja kriitikot ovat kutsuneet sitä kultiksi ja sen perustajaa on syytetty Yhdysvalloissa FBI:nkin toimesta. Vuonna 2024 kirkko, sen perustaja ja SMNI News Channel joutuivat Filippiinien hallituksen tarkastelun ja tutkimuksien kohteeksi useista väitetyistä laittomista toimista, kuten ihmiskaupasta ja seksuaalisesta hyväksikäytöstä. Lopulta syyskuussa poliisi pidätti perustaja Quiboloyn ja kaiken kaikkiaan yli sata loukkaantui yhteenotossa. Kuusikymmentä poliisia loukkaantui, kun taas Torreon väitti, että ainakin 54 kirkon jäsentä joutui sairaalaan vammojen tai sydän- ja ahdistuskohtausten vuoksi. ==Aiheesta muualla== *KOJC.org ==Lähteet== Luokka:Kristilliset kirkkokunnat Luokka:Kristinusko Filippiineillä
Tasavallan Presidentin diskografia

Tämä artikkeli käsittää suomalaisen Tasavallan Presidentti -yhtyeen diskografian. == Studioalbumit == * * * * * == Livealbumit == * * * * * * * == Kokoelma-albumi == * == EP == * == Singlet == * ”Time Alone with You” / ”Obsolete Machine” (1969) * ”Solitary” / ”Deep Thinker” (1970) * ”Sisältäni portin löysin” / ”Selvä näkijä” (1972) * ”Drinking” / ”Tell Me More” (live, 2001) == DVD == * (live 2006, DVD) == Taustayhtyeenä == * * ”Saat kaiken” / ”Kaukainen valo” (Kirka, 1970) == Lähteet == diskografia Luokka:Diskografiat
John Bennett

John Dale Bennett (s. 14. marraskuuta 1930 Grand Forks, Pohjois-Dakota) on yhdysvaltalainen yleisurheilija. Hän saavutti olympiahopeaa pituushypyssä vuonna 1956. Hän oli ensimmäinen valkoihoinen kahdeksan metrin ylittäjä pituushypyssä. Bennett saavutti Pan-Amerikan kisoissa 1955 hopeaa pituushypyssä ennätyksellään 801 cm, millä hän hävisi maanmiehelleen Rosslyn Rangelle kaksi senttimetriä, ja voitti kultaa 4 × 100 metrin viestijuoksussa. Rangen ja Bennettin Méxicon ohuessa ilmassa hyppäämät tulokset olivat vuoden 1955 ainoat kahdeksan metrin ylitykset. Melbournen olympialaisissa 1956 Bennett saavutti pituushypyssä hopeaa tuloksella 768 cm, millä hän hävisi maanmiehelleen Gregory Bellille 15 senttimetriä. == Lähteet == Luokka:Yhdysvaltalaiset pituushyppääjät Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1930 syntyneet Luokka:Elävät henkilöt
Rosslyn Range

Rosslyn Range (s. 29. marraskuuta 1933) on yhdysvaltalainen pituushyppääjä. Hän voitti maaliskuussa 1955 Pan-Amerikan kisoissa kultaa ennätyksellään 803 cm, millä hän oli kaksi senttimetriä maanmiestään John Bennettiä parempi. Rangen ja Bennettin Méxicon ohuessa ilmassa hyppäämät tulokset olivat vuoden 1955 ainoat kahdeksan metrin ylitykset. == Lähteet == Luokka:Yhdysvaltalaiset pituushyppääjät Luokka:Vuonna 1933 syntyneet Luokka:Elävät henkilöt
La ruta de una promesa

thumb|Alonso Bravo: La ruta de una promesa (2022), Helsinki. thumb|Yleiskuva Unioninkatu 35:n aulasta. La ruta de una promesa () on meksikolaisen taiteilija Alonso Bravon tekemä seinämaalaus, joka sijaitsee Helsingin yliopiston valtiotieteellisen tiedekunnan opetusrakennuksen sisääntuloaulassa, Unioninkatu 35. Teosta kutsutaan seinämaalaukseksi, mutta se on maalattu seinästä erilliselle levylle. Maalaus käsittelee maahanmuuttoa ja kaikesta aikaisemmasta – kuten kodista – luopumista paremman elämän toivossa. Teos kuvaa ristiriitaisia tunteita, joita lähtijä joutuu kokemaan, varsinkin silloin, jos lähteminen tapahtuu pakosta. Maalaus julkistettiin Helsingissä 12.–15. kesäkuuta 2022 pidetyn eurooppalaisen CEISAL-tiedejärjestön konferenssin yhteydessä. CEISAL (Consejo Europeo de Investigaciones Sociales de América Latina) on yli 20:ssä Euroopan maassa toimiva tiedejärjestö, johon kuuluu noin 50 akateemista instituutiota. La ruta de una promesan lisäksi julkistettiin toinen taideteos Unioninkatu 35:n pihaan. Teos on chileläisen taiteilija Paola Vezzanin teräsveistos Faro (). Unioninkatu 35 on arkkitehti Einari Teräsvirran alun perin biokemian ja radiokemian opetukselle suunnittelema rakennus, joka valmistui 1960-luvun alussa. Valtiotieteellinen tiedekunta sai tilat käyttöönsä 1990-luvulla. == Lähteet == Luokka:Kruununhaka Luokka:Suomalaiset maalaukset Luokka:Helsingin yliopisto
Westfriedhofin metroasema

Westfriedhof on metroasema Münchenin metron U1-linjalla, se avattiin 23. toukokuuta 1998 ja toimi linjan pääteasemana viiden vuoden ajan kunnes linjaa jatkettiin Georg-Brauchle-Ringiin lokakuussa 2003. Asema on tunnettu sen esteettisestä valaistuksesta jonka vuoksi sitä on käytetty esimerkiksi levynkantena. == Lähteet == Luokka:Münchenin metroasemat
Fidelioparkin metroasema

Fideliopark on Münchenin metron U4-linjan suunniteltu asema, sen avaamista on suunniteltu vuodelle 2040, mutta se saatetaan myös jättää toteuttamatta mikäli lyhyemmästä reitistä päätetään. == Lähteet == Luokka:Münchenin metroasemat Luokka:Suunnitteilla olevat rakennukset ja rakennelmat
Kenth Olsson

Kenth Olsson (s. 14. elokuuta 1945 Lund, Skåne, Ruotsi) on entinen ruotsalainen pika-aitojen juoksija, ja myöhemmin yleisurheilujoukkueen johtaja sekä yleisurheiluvalmentaja. == Urheilu-ura == Kenth Olsson kilpaili urana huippuvuodet 1970-luvulla IFK Helsingborgin riveissä. Hän saavutti urallaan yhden Ruotsin mestaruuden 110 metrin aidoissa vuonna 1976. Sitä ennen hän saavutti 110 metrin aidoissa viisi kakkossijaa ja kaksi kolmossijaa. Ruotsin sisähallimestaruuden Olsson voitti urallaan 60 metrin aidoissa seitsemän kertaa. Hän osallistui 10 kertaa Ruotsin edustajana Suomi-Ruotsi -maaotteluun vuosina 1967-1976. Paras saavutus oli vuoden 1976-maaottelun kakkossija Arto Bryggaren jälkeen. Aloittaessaan maaottelu-uraansa Olssonin edellä oli ensin Bo Forssander ja Forssanderin päätettyä uransa Christer Clerselius. Olsson osallistui Ruotsin edustajana vuoden 1971 Helsingin EM-kisoihin, mutta karsiutui alkuerässään. Vuonna 1976 päättyneen uransa jälkeen hänet nimettiin numerolla 292 jäseneksi Ruotsin yleisurheilun Stora Grabbariksi. == Valmentaja- ja urheilujohtajaura == Uransa päätyttyä Kenth Olsson siirtyi seuransa IFK Helsingborgin valmenuspuolelle. Hänen valmennettaviaan oli mm. aitajuoksija Ann-Louise Skoglund, joka saavutti 1980-luvun alussa Euroopan mestaruuden 400 metrin aidoissa. Myöhemmin hänen valmennettavikseen tuli mm. aitajuoksija Marko Granat ja tunnetuimpana 400 metrin olympiafinalisti Johan Wissman. Vuonna 1995 Kenth Olssonista tuli Ruotsin yleisurheilumaajoukkueen johtaja. Tässä tehtävässä hän oli vuoteen 2000. Tähän ajanjaksoon sijoittuvat mm. Ruotsin isännöimät yleisurheilun Göteborgin MM-kisat ja vuoden 1996 Atlantan olympialaiset, joissa Ludmila Engquist toi Ruotsille pika-aitojen olympiakultaa. Yleisurheilujoukkueen johtajan uran jälkeen Olsson siirtyi takaisin valmennustehtäviin. Hän jatkoi IFK Helsingborin palveluksessa, muta siirtyi myöhemmin malmöläisen MAI:n valmennustehtäviin. Olssonin arvostus yleisurheiluvalmentajana on kasvanut. Niinpä hänen valmennettavikseen 2020-luvulla ovat tulleet mm. pikajuoksija Julia Henriksson ja aitajuoksija Moa Granat, jonka isä ja äiti olivat olleet urheilu-uransa aikana Olssonin valmennettavia. Kenth Olsson avioitui ruotsalaisen naisaitajuoksija Gun Erikssonin kanssa. Heidän lapsensa on myös yleisurheillut ja talviolympialaiskelkailuun vuonna 2002 osallistunut Karin Olsson Westergren. == Lähteet == Luokka:Ruotsalaiset pika-aitajuoksijat Luokka:Ruotsalaiset urheiluvaikuttajat Luokka:Ruotsalaiset yleisurheiluvalmentajat Luokka:Vuonna 1945 syntyneet Luokka:Elävät henkilöt
Atavistia

Atavistia on kanadalainen vuonna 2014 perustettu metallimusiikin yhtye. == Diskografia == === Studioalbumit === * * * == Lähteet == == Aiheesta muualla == * * Luokka:Kanadalaiset metalliyhtyeet
Kuukautisalushousut

Kuukautisalushousut ovat alushousujen mallinen kuukautissuoja. Haaraosassa on muuta vaatekappaletta imukykyisempi alue, joka kerää kuukautisvuodon, mutta pysyy silti kuivan tuntuisena. Kuukautisalushousujen kanssa käyttäjän ei välttämättä tarvitse käyttää muita kuukautissuojia, kuten tamponeita tai siteitä. Käytön jälkeen alushousut pestään ja käytetään uudelleen. Niitä markkinoidaan muita suojia mukavampana ja ympäristöystävällisempänä vaihtoehtona. Alushousuja on myynnissä montaa eri kokoa ja imukykyä. Myös malleissa on eroa samalla lailla kuin tavallisissakin pikkuhousuissa, esimerkiksi vyötärön korkeuden, lahkeiden pituuden tai muun leikkauksen suhteen. On myynnissä myös sellaisia kuukautisalushousuja, joita voi käyttää uidessa. Suositellaan, että kuukautisalushousut vaihdetaan korkeintaan 12 tunnin välein. == Terveysriskit == Joistain kuukautisalushousuista on löydetty korkeita PFA-yhdistepitoisuuksia. PFA-yhdisteet ovat kemikaaleja, joita lisätään tuotteisiin lämmön-, veden- ja öljynkestävyyden ja tahrojen hylkivyyden parantamiseksi. Pitkäaikainen altistuminen PFA-yhdisteille voi aiheuttaa terveysongelmia, kuten korkeamman riskin sairastua tiettyihin syöpätauteihin, raskaudenajan ongelmia, pienemmän syntymäpainon vauvalla, korkeaa kolesterolipitoisuutta, muutoksia maksan entsyymeissä ja lapsissa rokotteiden madaltunutta tehoa. Jos alushousuissa ei ole käytetty PFA- yhdisteitä, se mainitaan tavallisesti myyntipakkauksessa. == Katso myös == * Kuukautiskuppi * Kuukautissieni * Kestoside == Lähteet == Luokka:Alusvaatteet Luokka:Kuukautissuojat
Tšekin edustajainhuoneen vaalit 2017

Tšekin tasavallan edustajainhuoneen vaalit 2017 järjestettiin Tšekissä 20. – 21. lokakuuta 2017. Vaaleissa valittiin kaikki 200 edustajainhuoneen edustajaa nelivuotiskaudelle. Vaalien selvä voittaja oli populistinen ANO 2011-puolue. Pitkien neuvotteluiden tuloksena se muodosti hallituksen yhdessä sosiaalidemokraattien kanssa. Hallitus sai tukea luottamusäänestyksessä kommunistiselta puolueelta. ==Tausta== Vuoden 2013 vaalit oli voittanut Tšekin sosiaalidemokraattinen puolue, joka muodosti hallituksen yhdessä keskusta- populistisen ANO:n sekä kristillisdemokraattisen KDU-ČSL:n kanssa. Vaikka hallitus oli tšekkiläisittäin vakaa, ajautuivat pääministeri Bohuslav Sobotka sekä valtiovarainministeri Andrej Babiš konfliktiin sen kauden loppupuolella. Kiista koski Babišin väitettyä veronkiertoa. Vuoden 2017 hallituskriisi ratkesi kun Babiš korvattiin hänen puoluetoverillaan Ivan Pilnýllä. Ennen vaaleja Tšekin mediassa käsiteltiin paljon Babišin rikossyytteitä niin sanotussa Haikaranpesän tapauksessa. ==Äänestäminen== Vaalien äänestysprosentti oli 60,84 % ==Tulokset== Puolue Lyhenne Ääniä Osuus (%) Paikkamäärä ANO 2011 ANO 1 500 113 29,64 78 Kansalaisdemokraattinen puolue ODS 572 948 11,32 25 Tšekin piraattipuolue Piráti 546 393 10,79 22 Vapaus ja suora demokratia SDP 538 574 10,64 22 Böömin ja Määrin kommunistinen puolue KSČM 393 100 7,76 15 Tšekin sosiaalidemokraattinen puolue ČSSD 368 347 7,27 15 Kristillinen ja demokraattinen unioni – Tšekkoslovakian kansanpuolue KDU-ČSL 293 643 5,80 10 TOP 09 268 811 5,31 7 Pormestarit ja sitoutumattomat STAN 262 157 5,18 6 Lähteet: Vaalit voitti Babišin johtama ANO, ja presidentti Miloš Zeman nimitti hänet hallitustunnustelijaksi 31. lokakuuta. Ensimmäinen vähemmistöhallitus ei saanut edustajainhuoneen luottamusta 16. tammikuuta 2018 järjestetyssä äänestyksessä. Zeman ilmoitti antavansa häntä tammikuun presidentivaaliessa tukeneelle Babišille enemmän aikaa uuden hallituksen kokoamiseen. Seuraavien kuukausien aikana ANO pyrki sopimaan yhteistyöstä ČSSD:n, SDP:n sekä KSČM:n kanssa. Lopulta sopimus ČSSD:n kanssa syntyi kesäkuussa, ja hallitus sai edustajainhuoneen luottamuksen 12. heinäkuuta järjestetyssä äänestyksessä. Hallituksen ulkopuolisista puolueista KSČM tuki sitä äänestyksessä, mikä oli itsenäisen Tšekin historian ensimmäinen kerta sitten samettivallankumouksen, kun kommunistinen puolue pääsi kiinni vallankahvaan. ==Lähteet== ==Aiheesta muualla== Luokka:Tšekin edustajainhuoneen vaalit Luokka:Vuoden 2017 vaalit
Perkele! Suomi 100 vuotta

Perkele! Suomi 100 vuotta on vuonna 2017 Nintendo Entertainment Systemille julkaistu videopeli, jonka on kehittänyt Aasipelit. Peli koostuu kolmesta minipelistä:Pelit 10/2017, s. 6–7 * Nakkikioskitappelu, tappelupeli * Saimaannorpan kosto, shoot ’em up -peli * Talvisota, ampumapeli, jota pelataan perusohjaimella tai valopistoolilla. == Vastaanotto == Pelit-lehden Juho Kuorikoski antoi pelille täydet sata pistettä. == Lähteet == == Aiheesta muualla == * pelin virallinen sivu Luokka:Vuoden 2017 videopelit Luokka:Suomessa kehitetyt videopelit Luokka:Nintendo Entertainment System -pelit
Moa Granat

Moa Granat (s. 8. elokuuta 2004) on ruotsalainen aitajuoksija. Hän voitti yleisurheilun alle 20-vuotiaiden EM-kilpailuissa Tallinnassa hopeaa 400 metrin aitajuoksussa.Vuoden 2023 yleisurheilun alle 20-vuotiaiden EM-kisoissa Jerusalemissa hän voitti kultaa 400 metrin aitajuoksussa. Mo Granat oli junioritähti, sillä hän saavutti 15-vuotiaana Ruotsin mestaruuskisojen hopeaa 400 metrin aidoissa ajalla 59,44. Ensimmäisen kerran Granat osallistui aikuisten mestaruuskisoihin Budapestissä 2023 jääden vielä alkueräänsä. Seuraavana vuonna Granat osallistui EM-kisoihin Roomassa edeten välieriin, joissa hän teki sen hetkisen ennätyksensä 55,89. Kotimaassa Granat on voittanut kauteen 2024 mennessä neljä Ruotsin mestaruutta 400 metrin aidoissa. Suomi-Ruotsi -maaotteluissa hän otti ensimmäisen voittonsa vuonna 2024. Kaudella 2024 Moa Granatilla tapahtui muutos valmennuksessa, kun hän siirtyi kokeneen Kenth Olssonin valmennukseen. Olsson oli ollut jo 1990-luvulla Moan vanhempien eli Marko ja Madeleine Granatin valmentaja. He olivat aikanaan olleet Ruotsin mestareita 400 metrillä ja 400 metrin aidoissa. ==Lähteet== Luokka:Ruotsalaiset 400 metrin aitajuoksijat Luokka:Vuonna 2004 syntyneet Luokka:Elävät henkilöt
Granath

Granath tai Granat on muun muassa seuraavien henkilöiden sukunimi: * Björn Granath (1946–2017), ruotsalainen näyttelijä * Juha Granath (s. 1953), suomalainen toimittaja * Kaarlo Granath (1856–1924), suomalainen kupariseppä ja Tampereen Kassakaappitehdas Kaarlo O. Granath Osakeyhtiön perustaja * Moa Granat (s. 2004), ruotsalainen aitajuoksija * Philip Granath (s. 2002), norjalainen jääkiekkoilija * Vladimir Granat (s. 1987), venäläinen jalkapalloilija.
Santana (albumi)

"Santana" on yhdysvaltalaisen latinorock-yhtye Santanan debyyttialbumi, joka julkaistiin 30. elokuuta 1969. Albumi oli bändin läpimurto ja saavutti suuren suosion erityisesti sen esiintymisen jälkeen Woodstockin festivaaleilla samana vuonna. Albumi yhdisti rockmusiikkiin vahvoja latinalaisia vaikutteita, kuten afro-kuubalaisia rytmejä, jotka olivat ominaisia yhtyeen kitaristin ja perustajajäsenen Carlos Santanan musiikilliselle tyylille. Taustaa Santana perustettiin vuonna 1966 San Franciscossa, ja yhtyeen jäsenet olivat alkujaan osa kaupungin kasvavaa psykedeelisen rockin skeneä. Bändin musiikillinen lähestymistapa erosi kuitenkin perinteisestä psykedeelisestä rockista, sillä se yhdisti bluesia, jazzia ja erityisesti latinalaisamerikkalaisia rytmejä. Tämä ainutlaatuinen yhdistelmä herätti huomiota paikallisella tasolla ja johti levytyssopimukseen Columbia Recordsin kanssa. Albumin sisältö Santanan debyyttialbumi sisältää yhdeksän kappaletta, jotka esittelevät bändin monipuolista musiikillista palettia. Albumin tunnetuimpia kappaleita ovat instrumentaaliraita "Soul Sacrifice", joka sai laajaa huomiota Woodstockin esityksen myötä, sekä "Jingo" ja "Evil Ways", joista jälkimmäisestä tuli yhtyeen ensimmäinen suuri hitti. Albumilla käytetään laajasti lyömäsoittimia, kuten congoja ja timbaleja, mikä lisää sen ainutlaatuista latinalaista tunnelmaa. Carlos Santanan kitarasoolot, jotka yhdistävät bluesin, rockin ja latinalaisen musiikin sävyjä, ovat olennainen osa albumin soundia. Kappalelista: 1\. ”Waiting” – 4:07 2\. ”Evil Ways” – 3:56 3\. ”Shades of Time” – 3:14 4\. ”Savor” – 2:46 5\. ”Jingo” – 4:23 6\. ”Persuasion” – 2:37 7\. ”Treat” – 4:46 8\. ”You Just Don’t Care” – 4:37 9\. ”Soul Sacrifice” – 6:38 Menestys ja vastaanotto Santana nousi nopeasti Yhdysvaltain Billboard 200 -listan sijalle 4 ja sai lopulta platinalevyn myyntiensä ansiosta. Albumin menestys johti Santanan laajempaan tunnettuuteen ja vakiinnutti yhtyeen aseman yhtenä merkittävimmistä latinalaisrockin edustajista. Kriitikoiden keskuudessa albumi sai pääosin myönteisen vastaanoton. Monet pitivät sitä raikkaana ja innovatiivisena, ja erityisesti Carlos Santanan kitaransoittotyyliä sekä bändin rytmisiä kokeiluja kiiteltiin. Vaikka albumi ei ollut täysin vapaa arvostelusta – jotkut kokivat sen tuotannon ajoittain epätasaiseksi – se on sittemmin saanut klassikkoaseman ja vaikuttanut merkittävästi myöhempien latinalaisrockin ja fuusiomusiikin artistien työhön. Vaikutus ja perintö Santanan debyyttialbumia pidetään yhtenä latinalaisrockin kulmakivistä, ja se avasi tietä tuleville sukupolville yhdistää erilaisia musiikkikulttuureja. "Soul Sacrifice" ja "Evil Ways" ovat edelleen keskeisiä kappaleita Santanan konserttiohjelmistossa, ja albumi on inspiroinut lukuisia muusikoita eri genreissä. Luokka:Vuoden 1969 albumit Luokka:Santanan albumit